Eridanas Bagužas

**Eridanas Bagužas** (g. 2004 m. liepos 28 d.) – Lietuvos futbolininkas, žaidžiantis puolėjo ir atakuojančio saugo pozicijose.

Atstovavo „Džiugo“ klubo pagrindinei ir dublerių komandoms.

## Karjera
2016 m. atstovavo Nacionalinei Futbolo Akademijai.

Nuo 2017 m. atstovavo Telšių „Džiugo“ jaunimo ekipoms. Žaisdavo jaunimo lygose.

### 2020 m. sezonas
2020 m. birželio 12 d. debiutavo Džiugas B ekipoje rungtynėse prieš Klaipėdos „Neptūną“. 

2020 m. rugpjūčio 29 d. debiutavo pagrindinėje klubo ekipoje rungtynėse prieš „Vilniaus Vyčio“ ekipą. Į žaidimą buvo mestas jau per pridėtą laiką. Žemaičiai nugalėjo varžovus rezultatu 3:1.

### 2021 m. sezonas
2021 m. buvo pratęsta sutartis. Žaidė Telšių „Džiugo“ ekipoje, kuri debiutavo A lygoje. Žaisdavo ir Džiugas B komandoje, kuri rungtyniavo Antroje lygoje.

Debiutas A lygoje įvyko 2021 m. birželio 18 d. rungtynėse prieš „Žalgirio“ klubą. Pasirodė pačioje rungtynių pabaigoje (oficialiai sužaidė keturias minutes). Vilniečiai pirmavo rezultatu 3:0, tad į aikštę buvo mestas jaunasis žaidėjas.

2021 m. rugpjūčio 22 d. Antros lygos rungtynėse prieš Joniškio „Saned“, pasižymėjo pelnydamas Džiugas B ekipai net penkis įvarčius. Žemaičiai nugalėjo varžovus rezultatu 7:1.

Antrojo šanso A lygoje sulaukė paskutinėse sezono rungtynėse prieš „Žalgirio“ klubą. 2021 m. lapkričio 28 d. į aikštę buvo mestas 86 min. ir oficialiai sužaidė keturias minutes. Šiose rungtynėse vilniečiai nugalėjo rezultatu 3:2.

2021 m. gruodžio mėn. pasirašyta nauja sutartis, galiojusi iki 2023 m. sezono pabaigos. 2021 m. Eridanas Bagužas buvo Džiugas B ekipos lyderis ir kapitonas. Pelnė Antroje lygoje vienuolika įvarčių ir atliko penkis rezultatyvius perdavimus.

### 2022 m. sezonas
2022 m. kovo 18 d. pranešta, kad žaidėjas skolinamas „Babrungo“ klubui.

### 2023 m. sezonas
2023 m. kovo 10 d. įvyko Pirmos lygos rungtynės tarp FK Babrungas ir FK Garliava. 14 ir 19 minutėmis įvarčius pelnė Bagužas ir plungiškiai pirmavo rezultatu 2:0. Rungtynės baigėsi rezultatu 3:2, o FK Babrungas pergale pradėjo 2023 m. sezoną.

### 2024 m. sezonas
; „Džiugo“ klubas
2024 m. sausio mėn. pranešta, kad Plungės „Babrungui“ priklausantis futbolininkas nuomos pagrindais atstovaus „Džiugo“ klubui.

2024 m. balandžio 27 d. pelnė įvartį A lygos rungtynėse prieš Vilniaus rajono FK Transinvest. Rungtynes pradėjo ant atsarginių suolelio, o aikštėje pasirodė po keitimo 70 min., kai rezultatas buvo lygus (0-0). 82 min. pasižymėjo Nino Noordanus, o Eridanas Bagužas pelnė įvartį paskutinėmis rungtynių akimirkomis (90+6 min.) ir telšiškiai iškovojo pergalę rezultatu 2-0.

; Pallokerho-35 klubas (Suomija)
2024 m. rugpjūčio mėn. nuomos sutartis su FC Džiugas buvo nutraukta ir netrukus pranešta, kad futbolininkas skolinamas Pallokerho-35 klubui (Suomija). Šio klubo pagrindinė komanda rungtyniavo Ykkösliiga (II pakopa).

2024 m. rugpjūčio 30 d. debiutavo Ykkösliiga rungtynėse prieš TPS. PK-35 nugalėjo varžovus rezultatu 2-1.

### 2025 m. sezonas
2025 m. sezone rungtyniavo Plungės „Babrunge“, žaidė Pirmos lygos pirmenybėse. 2025 m. rugpjūčio 12 d. pelnė įvartį 2025 m. LFF taurės ketvirtfinalio rungtynėse prieš Telšių „Džiugą“. Varžovai pirmavo rezultatu 2-0, o Eridanas Bagužas sušvelnino rezultatą (2-1). Susitikimas baigėsi „Džiugo“ pergale minimaliu rezultatu 2-1. Telšiškiai pateko į kitą etapą, o plungiškiai baigė pasirodymą turnyre.

## Statistika
; A lygos statistika

Spalvų reikšmės: 
: rungtyniavo A lygoje;
: varžėsi Pirmoje lygoje;

## Pasiekimai
; 
: (būsimas įvykis)

## Išnašos

## Nuorodos
* alyga.lt svetainė
* lietuvosfutbolas.lt
* SOCCERWAY
* Transfermarkt
* fcdziugas.lt svetainė
* Globalsportsarchive